INDIA VÁLASZTÁS UTÁN – A multik maradnak
Lehet, hogy csak felszabadításnak szánta, de akkor is gyönyörű íve volt a labdának.
India üzleti körei üdvözölték az ultranacionalista hindu párt, a BJP (Bharatiya Janata Party) választási győzelmét. A bombayi tőzsdén eufórikus hangulatban emelkedtek az árfolyamok a választást követő napokban. A gazdasági élet szereplői abban bíznak, hogy a kormány továbblép a liberális reformok útján, és gondoskodik az indiai nemzeti ipar eddiginél határozottabb védelméről.

A hosszú évekig túlságosan is zárt indiai gazdaság kapuit mintegy öt évvel ezelőtt brutálisan megnyitották a külföldi tőke előtt, azóta összesen mintegy 20 milliárd dollár áramlott az országba. Ez alaposan rontotta a helyi ipar esélyeit, és az ipari klánok több ízben is védelmet kerestek a kormánynál, amelytől most is támogatást várnak.

A hindu nacionalisták mindazonáltal csak a fogyasztási javak területén ígérik a külföldi befektetések féken tartását, míg a csúcstechnológiai és infrastrukturális beruházások előtt továbbra is szabadon marad az út.
Hetilap: Gazdaság